钦定古今图书集成/明伦汇编/官常典/第637卷 > 徐美
## 钦定古今图书集成/明伦汇编/官常典/第637卷 > 徐美

按《广东通志》：“美字忠甫，邵武人。隆庆初知廉州，廪俸
之外，纤介不私。一夕微行，有二妇张灯相谓曰：‘清哉
油若徐令公然’。明旦召诘之曰：‘尔言余清何征’？妇曰：
‘阖郡同称，宁独小妇人乎’？民有贫而愿出其妻者，问
值几何，即捐金与之，遂夫妇如故。山寇陈龙周掠连、
阳二邑，戒其下毋犯贤太守境，美曰：‘皆吾赤子也’。躬”
往招之，遂降其众数千。三年擢承天府同知，未赴，卒
廉。人无大小咸丧之。